Il-Membru Parlamentari Ewropew tal-Partit Laburista Alfred Sant qal li kien għaqli li ż-żjara tal-Papa Franġisku f'Malta ssir wara l-elezzjoni. Sant kien voċiferu ħafna fuq iż-żjara tal-Papa f'Malta u sostna li din għandha ssir wara l-elezzjoni ġenerali minħabba li l-pajjiż ikun għaddej minn perjodu turbulenti. Aqra aktar: Mhix idea tajba li l-Papa jiġi Malta qabel elezzjoni – Sant Fuq il-paġna personali tiegħu fuq Facebook, Sant qal li matul il-kampanja elettorali, faċli jinqalgħu inċidenti li jintużaw għal skopijiet partiġġjani. "Ikollna biżżejjed battibekki fil-pajjiż mingħajr ma hemm għalfejn inżidu magħhom xi wieħed aħrax jew imħawwad, li jiskatta minn żjara ta' Papa li fost l-aqwa merti tiegħu għandu dak li jipprattika d-djalogu tolleranti," kompla jgħid Sant. " kompla jgħid Sant. Oriġinarjament, il-Papa kellu jżur Malta f'Mejju tas-sena l-oħra imma din iż-żjara ġiet posposta minħabba li bdiet tfeġġ il-pandemija tal-COVID-19. Din is-sena, kien hemm rapporti li l-Papa se jżur Malta imma din iż-żjara reġgħet ġiet posposta minħabba tħassib li jistgħu jitilgħu l-każijiet tal-COVID-19 u l-possibbiltà li titħabbar elezzjoni ġenerali f'Malta. Aqra aktar: Il-Papa Franġisku mhux ġej Malta din is-sena Id-data tal-elezzjoni ġenerali għadha mhix magħrufa u s'issa, l-ebda Deputat Laburista ma semma' jew insinwa meta se tkun id-data. Meta ġie mistoqsi minn ġurnalist fuq meta se ssir l-elezzjoni, il-Ministru Chris Fearne qallu "Nice try imma mhux se ngħidlek". Meta ġejja l-elezzjoni? "Każijiet iżolati ta' Covid fl-iskejjel" – Fearne Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616d021db547b_rand.td-a-rec-img{text-align:left}.td_uid_3_616d021db547b_rand.td-a-rec-img img{margin:0 auto 0 0}